hu hu en hu hu hu hu hu hu en hu hu hu en hu en hu en hu en en hu fi de hu hu hu en hu hu hu hu hu en hu hu hu hu hu hu hu hu hu hu hu hu hu hu en hu hu hu hu hu en hu hu hu hu en hu hu hu hu hu hu hu hu hu hu en hu hu hu hu hu en en hu hu hu hu hu hu hu hu hu en en hu hu hu hu hu hu hu hu hu hu en en hu hu hu hu hu hu hu hu hu en en hu hu hu hu hu hu hu hu hu hu en en hu hu hu hu hu hu hu hu hu hu en en hu hu hu hu hu hu hu hu hu hu es en es tr cv en en en en te hu en zh
Gyorstipp: „indítóikon létrehozása” menü­elem Ubuntu 11.10-en | Udvari Gábor
Címkék: informatika, nyílt forráskód, segédlet
Ubuntu 11.10-en az asztal helyi menüjében már nem található meg az indítóikon létrehozása menüpont. Úgy néz ki bejött a májusi jóslatom, a GNOME upstreamben nincs szükség a funkcióra (Gnome Shellben nincs asztal), és az Ubuntu fejlesztők nem pótolták a hiányt. Jöjjön két tipp a funkció visszaállítására.
A tippet a Shuffle OS oldalán olvastam. Az indítóikonok létrehozásakor felbukkanó kis ablakért a gnome-desktop-item-edit alkalmazás a felelős, ami a gnome-panel csomag része. Ezért telepítsük fel a gnome-panel csomagot a lehető legkevesebb járulékos csomaggal, terminálba:
sudo apt-get install --no-install-recommends gnome-panel
Ezután újra lesz gnome-desktop-item-edit programunk, amit terminálból vagy futtatásból (Alt+F2) meghívva létre tudunk hozni indítóikonokat:
De ezt elég kényelmetlen begépelni mindig, tegyük vissza a fájlkezelő helyi menüjébe:
A Nautilusnak van egy egyszerű script kezelője, hozzunk létre a ~/.gnome2/nautilus-scripts/ mappán belül egy „Indítóikon létrehozása” nevű szövegfájlt (a fájlnév lesz a menüpont címkéje), és másoljuk bele a következőt:
#!/bin/sh p=`echo $NAUTILUS_SCRIPT_CURRENT_URI | sed 's/file\:\/\///'` if [ -d "$p" ]; then gnome-desktop-item-edit --create-new "$p" fi
Mentsük el, zárjuk be, és végül tegyük futtathatóvá. Ha minden jól megy, akkor az asztalon (és más mappákban) jobb egérklikkre meg kell jelennie egy „Parancsfájlok” menüpontnak, és azon belül egy „Indítóikon létrehozása” menüpontnak, amire kattintva előjön a megszokott létrehozás ablak:
A Nautilus Actionst jobban szeretem, mivel sokkal több beállítási lehetőséget nyújt a scriptekkel kapcsolatban. A gond viszont az, hogy a 11.10-ben a tárolóból telepített Nautilus Actions nem indul… Nagyjából egy tucat bugreport készült róla, ha máshoz is kellene a program, akkor az egyik népszerűn nyomj egyet a “Does this bug affect you” linken. Az eredeti oldalról letöltött forrás fordításával viszont működik a program, de a fordítás menetének leírása nem fér bele ebbe a segédletbe. Ha sikerül beüzemelni a Nautilus Actionst, akkor a következő akcióval hozz létre egy menüpontot:
Vagy a következő fájlokat is importálhatjuk, az XML a régebbi formátum (Nautilus Actions 1.1), a .desktop az újabb (Nautilus Actions 3, ezt a .desktop fájlt ne keverjük össze a később készítendő .desktop fájllal!):
Ha minden jól megy, akkor a helyi menü gyökerében meg kell jelennie az „Indítóikon létrehozása” menüpontnak, és meg kell nyílnia a szokásos ablaknak:
Az indítóikonok a freedesktop.org szabvány által meghatározott futtatható szövegfájlok, tehát sablont lehet készíteni nekik. A saját mappában lévő sablonok mappában hozzunk létre egy új üres dokumentumot, mondjuk inditoikon.txt néven. A kiterjesztés azért txt, hogy könnyű legyen megnyitni szerkesztésre. Illesszük bele a következő kódot:
[Desktop Entry] Version=1.0 Type=Application Name=Indítóikon Comment= Exec= Icon=/usr/share/icons/hicolor/scalable/apps/gnome-panel-launcher.svg Terminal=0 StartupNotify=0
Mentsük el, zárjuk be, nevezzük át a fájlt úgy, hogy .desktop legyen a kiterjesztése (innentől kezdve nehezebb megnyitni a kódot szerkesztésre), majd tegyük futtathatóvá, ezzel létrehoztunk egy üres indítóikon sablont. Ezentúl a Nautilus helyi menüjében az „Új dokumentum létrehozása” menüponton belül lesz egy „Indítóikon” menüpont, ami létrehoz nekünk a sablon alapján egy üres indítóikont:
Az új indítóikon tulajdonságainál pedig megkapjuk azokat a mezőket, amiket a korábban létrehozott indítóikonoknál is megkaptunk, ezekkel tudjuk szerkeszteni az indítóikon különböző paramétereit:
A módszer nagy hátránya, hogy kihagyjuk azt a lépést, ahol meg tudjuk adni az indítóikon típusát és ahol tallózni tudunk. Ezt áthidalhatjuk úgy, hogy több sablont gyártunk a különböző típusokhoz, vagy az alkalmazás típusú indítóikon parancsát mindig az adott követelményhez igazítjuk, pl.: terminálban szeretném futtatni az adott parancsot: gnome-terminal --command "parancs", egy bizonyos helyre mutató indítóikont szeretnék készíteni: xdg-open /media/adat, stb.
Egyik tipp sem korlátozza a menüelemet csak az asztalra, illetve a Nautilus Actionsszel lehetne korlátozni, de nem érdemes. Ugyanis a dashben kereshető alkalmazások is mind-mind indítóikonok, ezért ha a dashbe szeretnénk indítóikont készíteni, akkor a ~/.local/share/applications/ mappában a saját felhasználó számára, a /usr/share/applications/ mappában pedig rendszerszinten tudunk alkalmazásindítót létrehozni.
Szelektív hulladékgyűjtés Veszprémben →
← Told a kontentot!
Tippek Cygwinhez nyílt forráskód
A linux-image-extra csomag hiányának tünetei informatika nyílt forráskód
A Robo Less taskjának kibővítése nyílt forráskód
Egérbillentyűk sebességének állítása Ubuntu 14.04 alatt nyílt forráskód
Udvari Gábor, „Udi”, web-programozó és szabad szoftver önkéntes. 2005 óta foglalkozom Flash és PHP fejlesztéssel, 2008 óta foglalkozok Drupal és WordPress tartalomkezelőkkel, 2008 óta Linux rendszergazdai ismereteket is szereztem. Időnként angol, német fordítói és grafikai feladatokat is vállalok.